<figure><img src="https://anrclinic.nirazo.me/wp-content/uploads/2020/06/Vector-1.png" alt="" width="113" height="113" /></figure>
<h1>סוגי האופיאטים מא' ועד ת'</h1>
<a href="https://www.anrclinic.co.il/%D7%90%D7%95%D7%A7%D7%A1%D7%99%D7%A7%D7%95%D7%93%D7%95%D7%9F"><strong>אוקסיקונטין – (OxyContin)</strong></a> – תרופה ממשפחת האופיאטים משמשת לשיכוך כאב בינוני עד קשה. אוקסיקודון בטבליות לשחרור מושהה אינו מיועד להקלה מיידית על כאב חד.אוקסיקונטין משמש לטיפול חולי סרטן סופניים חולי כאב כרוני, כמו גם להקלת כאב לאחר הלידה, לאחר ניתוח, לאחר טיפול שיניים.

<strong><a href="https://www.anrclinic.co.il/%D7%94%D7%A8%D7%95%D7%90%D7%99%D7%9F">הרואין (Heroin)</a> </strong>– הירואין הינו סם אופיאטי חצי סינתטי. בגוף פועל כמשכך כאבים. ההירואין מסונתז ממורפין שהוא עצמו אחד האלקלואידים הנמצאים בשרף של פרג האופיום. הירואין נראה כאבקה לבנה ובמקרים אחרים הרואין עשוי להיראות כאבקה חומה בהירה או כחומר שחור דמו זפת. ההרואין מכונה בישראל "קוק פרסי" למרות שאין לו כל קשר לקוקאין.

<strong>הידרוקודון (hydrocodone)</strong> – תרופה ממשפחת האופיאטים, התרופה חצי סינתטית כלומר טבעית רק למחצה. ומכילה קודאין. התרופה משמשת לשיכוך כאב וכנוגד שיעול.

<strong>זידון (Zydone)</strong> – שילוב של פרצטמול והידרקודון משכך כאב בינוני עד חמור זמין בכדורים, קפסולות ובצורת נוזל.

<a href="https://www.anrclinic.co.il/%D7%98%D7%A8%D7%9E%D7%93%D7%95%D7%9C"><strong>טרמדול – (Tramadol)</strong></a> – אופיאט משכך כאב המיועד לטיפול בכאב בינוני עד חזק. מסווג כתרופה למערכת העצבים המרכזית. מגיע בצורות שונות בהן קפסולות, גלולות, פתילה, אבקה ואמפולות.

<strong>לורוצט (Loracet)</strong> – מכיל שילוב של פרצטמול והידרוקודון, ההידרוקודון הינו משכך כאב נרקוטי, משתמשים בו להקלת כאב בינוני עד חמור

<strong>לורטב – (Lortab)</strong> – תרופה לשיכוך כאבים המכילה נרקוטיקה. זמינה בכמה מינונים שונים של טבליות.

<strong>לאאם – (Laam)</strong> – תרופה שמשתמשים בה לטיפול בחומרים אופיאטים. תרופה היוצרת תלות. דומה למתאדון, שהוא סם סינתטי. תרופה זו אינה מרפאת את התלות , וזמינה רק במרפאות טיפול סמים שאושרו על-ידי הממשלה. שלא כמו מתאדון, לאאם לא צריך לקחת כל יום.

<a href="https://www.anrclinic.co.il/%D7%9E%D7%AA%D7%93%D7%95%D7%9F"><strong>מתדון – (Methadone)</strong></a> – מתדון הוא חומר סינתטי בשילוב עם תרופה הדומה למורפין. ניתן לחולים הסובלים מכאבים חזקים כגון אלו הסובלים מפציעות קשות, פציינטים לאחר ניתוח קשה ומשמש כתחליף לסמי רחוב. המתאדון פועל במוח בכדי להקטין את תחושת הכאב, הוא משתיק את התגובה הרגשית לכאב. מגיע בנוזל או בטבליות. מסופק על ידי מרפאות טיפול בסמים שאושרו על ידי הממשלה.

<strong>נורקו – (Norco)</strong> – שילוב של פרצטמול, הידרוקודון ו-Tylend משמש לשיכוך כאב בינוני עד קשה. נקשר לקולטני האופיאטים במוח. מגיע בצורה של טבליות, קפסולות ונוזל.

<a href="https://www.anrclinic.co.il/%D7%91%D7%95%D7%A4%D7%A8%D7%A0%D7%95%D7%A8%D7%A4%D7%99%D7%9F"><strong>סובוקסון – (Suboxone)</strong></a> –מכילה בופרנורפין בשילוב עם נלוקסון (חומר המעכב את הפעילות של האופיאטים) לטיפול תחזוקתי בהתמכרות לאופיאטים. בנוסף לכך, בשנים האחרונות משווקת גם צורה של מדבקות (בוטרנס) המיועדת לשיכוך כאב כרוני הנובע לרוב ממחלה ממאירה או לאחר ניתוח.

<a href="https://www.anrclinic.co.il/%D7%91%D7%95%D7%A4%D7%A8%D7%A0%D7%95%D7%A8%D7%A4%D7%99%D7%9F"><strong>סובוטקס (Subutex)</strong></a> – מכילה בופרנורפין, משתייך לקבוצת משככי כאב נארקוטיים – אופיאטים בלבד. תחילה שימש לשיכוך כאב אקוטי במינון נמוך, בצורת זריקות וטבליות תת-לשוניות. החל מ-2002 אושר גם לטיפול בהתמכרות לאופיאטים, בצורת טבליות תת-לשוניות במינון גבוה, שימוש זה כולל את התרופות סובוטקס וסובוקסו

<strong>פרקודן – (Percodan)</strong> – התרופה היא שילוב של אוקסיקודון, אופיאט ממשפחת המורפין, ואספירין, המשמשים יחדיו לטיפול בכאבים בינונים-קשים.

<a href="https://www.anrclinic.co.il/%D7%A4%D7%A8%D7%A7%D7%95%D7%A1%D7%98"><strong>פרקוסט – (Percocet) </strong></a>– התרופה מכילה שילוב של אוקסיקודון – תרופה אופיאטית ופרצטאמול המשמשים יחדיו לטיפול בכאבים בינונים-קשים.